ai4bharat/Pralekha huggingface dataset:
సమాచార, ప్రసార మంత్రిత్వ శాఖ
ప్రసార భారతితో నవరాత్రి ఉత్సవాలు జరుపుకోండి
పండగ సీజన్లో ప్రత్యేక కార్యక్రమాలు, ప్రత్యక్ష ప్రసారాలు ఇంకా మరెన్నో కార్యక్రమాలు.
పండగల సీజన్ ప్రారంభానికి గుర్తుగా నవరాత్రి కార్యక్రమాల ప్రారంభంతో ప్రజలు ఉత్సవాలకు సిద్ధమవుతున్నారు. ఇందులో భాగంగా ప్రసార భారతి నెట్ వర్క్ ప్రత్యేక కార్యక్రమాలు, ప్రత్యక్ష కవరేజ్లు, ఇంకా పండగల ఉత్సాహాన్ని పెంచే పలుకార్యక్రమాలను ప్రసారం చేయనుంది. దూరదర్శన్,ఆలిండియా రేడియోలు పలు భక్తి, వినోద కార్యక్రమాలను ప్రసారం చేయనున్నాయి.
నవరాత్రి రోజులలో దేశంలోని వివిధ ప్రాంతాల నుంచి దూరదర్శన్ దుర్గాపూజ, హారతి ప్రత్యక్ష ప్రసారం చేయనుంది. ఇందులో ముఖ్యంగా కోల్కతా నుంచి మహాలయ, తిరుపతి నుంచి శ్రీ వేంకటేశ్వర స్వామి వారి నవరాత్రి బ్రహ్మోత్సవాలు ప్రత్యక్ష ప్రసారం కానున్నాయి. అలాగే అయోధ్య నుంచి అయోధ్యా కి రామ్ లీలాను దూరదర్శన్లో ప్రజలు చూడవచ్చు. అక్టోబర్ 6 వతేదీ నుంచి 15 వ తేదీ వరకు రోజూ డిడి నేషనల్లో రామచరిత మానస్ ఎపిసోడ్లు ప్రసారం కానున్నాయి.
దూరద్శన్లో నవరాత్రి ప్రత్యేక కార్యక్రమాల షెడ్యూలు
|
|
కార్యక్రమం పేరు
|
|
ఎప్పటినుంచి ఎప్పటివరకు
|
|
సమయం
|
|
చత్తార్పూర్ మందిర్ నుంచి లైవ్
|
|
2021 అక్టోబర్ 6నుంచి 15 వరకు
|
|
06.00
|
|
జంధేవాలన్ మందిర్ నుంచి ఆర్తి లైవ్
|
|
2021 అక్టోబర్ 6నుంచి 15 వరకు
|
|
06:30
|
|
కోల్ కతా నుంచి మహాలయ
|
|
2021 అక్టోబర్ 6
|
|
07.00 to 08.00
|
|
విజయవాడ నుంచి కనకదుర్గాదేవి కుంకుమ పూజ , అలంకారం లైవ్
|
|
2021 అక్టోబర్ 7నుంచి 11 వరకు
|
|
07.00
|
|
కోల్కతా నుంచి దుర్గా పూజ లైవ్
|
|
2021 అక్టోబర్ 12 నుంచి 15 వరకు
|
|
06.30 to
08.00
|
|
రామచరిత మాసన్ -2 ఎపిసోడ్లు
|
|
2021 అక్టోబర్ 6నుంచి 15 వరకు
|
|
08:00
|
|
శ్రీ వేంకటేశ్వర స్వామివారి నవరాత్రి బ్రహ్మోత్సవాలు తిరుపతి నుంచి ప్రత్యక్షప్రసారం
|
|
2021 అక్టోబర్ 8 నుంచి 15 వరకు
|
|
09:00
|
|
రామచరిత మాసన్ -2 ఎపిసోడ్లు
|
|
2021 అక్టోబర్ 6నుంచి 15 వరకు
|
|
14:00
|
|
చత్తార్పూర్ మందిర్నుంచి జంధేవాలన్ ఉదయపు హారతి పునఃప్రసారం
|
|
2021 అక్టోబర్ 6నుంచి 15 వరకు
|
|
15.00
|
|
దుర్గోత్సవ్ సందర్భంగా ఫీచర్ ఫిల్మ్
|
|
2021 అక్టోబర్ 8 నుంచి 15 వరకు
|
|
16.00
|
|
అయోధ్య కి రామ్ లీలా - అయోధ్య నుంచి ప్రత్యక్ష ప్రసారం
|
|
2021 అక్టోబర్ 6నుంచి 15 వరకు
|
|
19.00
to 22.00
దేశవ్యాప్తంగా ఆలిండియా రేడియోకు గల విస్తృత నెట్ వర్క్ వివిధ నవరాత్రి ప్రత్యేక కవరేజ్ని ప్రసారం చేస్తుంది. వీటిని వివిధ ప్రాంతాలనుంచి ప్రసారం చేస్తుంది. అక్టోబర్ 6న మహాలయ సందర్భంగా మహిషాసుర మర్ధిని ప్రత్యేక కార్యక్రమాన్ని హిందీ, సంస్కృతంలో ఇంద్రప్రస్థ, ఎఫ్.ఎం గోల్డ్, ఎఐఆర్ లైవ్ న్యూస్ 247 లో ఉదయం 5 గంటలనుంచి 5.30 గంటలవరకు ప్రసారం చేస్తారు. మహిషాసుర మర్దిని బంగ్లావర్షెన్ను ఎఫ్.ఎం రెయిన్బో నెట్ వర్క్ రాజధాని ఛానల్పై ప్రసారం చేయనున్నారు.
(ఎఐఆర్ , దూరదర్శన్లో ప్రసారమయ్యే ఈ ఆడియో విజువల్ కార్యక్రమాలను ప్రసార భారతి న్యూన్ ఆన్ ఎయిర్ యాప్, యూ ట్యూబ్ ఛానళ్లలో ప్రత్యక్ష ప్రసారం అవుతాయి.
న్యూస్ ఆన్ ఎయిర్ యాప్ను డౌన్ లోడ్ చేసుకునేందుకు కింద ఇచ్చిన క్యుఆర్ కోడ్నుస్కాన్ చేసుకుని, నవరాత్రికి సంబంధించి దూరదర్శన్ , ఆలిండియా రేడియోలో ప్రసారమయ్యే అన్ని కార్యక్రమాలను అందుబాటులోకి తెచ్చుకోవచ్చు.
రక్షణ మంత్రిత్వ శాఖ
నూతన డైరెక్టర్ జనరల్ ఆర్డినెన్స్ గా బాధ్యతలు స్వీకరించిన సంజీవ్ కిషోర్
ఇండియన్ ఆర్డినెన్స్ ఫ్యాక్టరీ సర్వీస్  బైరెక్టర్ జనరల్ శ్రీ ఎంకె గ్రాగ్ పదవీ విరమణ చేయడంతో ఐఒఎఫ్ఎస్కు చెందిన 1985 బ్యాచ్ అధికారి శ్రీ సంజీవ్ కిషోర్ 01-10-2022న ఆయన స్థానంలో పదవీ బాధ్యతలు స్వీకరించారు. డిజిఒ గా బాధ్యతలు స్వీకరించే ముందు శ్రీ కిషోర్ డైరెక్టొరేట్ ఆఫ్ ఆర్డినెన్స్ , కోల్కతకు అదనపు డైరెక్టర్ జనరల్ గా ఉన్నారు.
అంతకుముందు శ్రీ కిషోర్ భారత ప్రభుత్వం 2021లో ఏర్పాటు చేసిన ఏడు నూతన డిపిఎస్యులలో ఒకటైన ఆర్మర్డ్ వెహికిల్స్ నిగమ్ లిమిటెడ్ కు తొలి సిఎండిగా వ్యవహరించడం సహా పలు సీనియర్ పదవులలో పని చేశారు. ఆయన ఆర్మర్డ్ గ్రూప్ ఆఫ్ ఫ్యాక్టరీలను ప్రభుత్వ విభాగం నుంచి కార్పొరేషన్గా ఎటువంటి సమస్యలూ లేకుండా మారేందుకు చర్యలు తీసుకున్నారు. ఆయన నాయకత్వంలో ఎవిఎన్ఎల్ తొలి ఆరునెలల వ్యాపారంలోనే లాభాలను నమోదు చేసింది.
ఆయనను సిఎండిగా నియమించే ముందు, శ్రీ కిషోర్ను హెవీ వెహికిల్ ఫ్యాక్టరీ  ఆవడి సీనియర్ జనరల్ మేనేజర్గా, ఆప్టో ఎలక్ట్రానిక్స్ ఫ్యాక్టరీ , డెహ్రాడూన్ జనరల్ మేనేజర్గా కూడా నియమించారు.
వివిధ సాంకేతిక పర్యావరణాలలో భిన్న పాత్రలలో శ్రీ కిషోర్ సేవలను అందించారు. రక్షణ ఉత్పత్తిని పెంచడంలో విశిష్ట సేవలను అందించినందుకు సంతు సహానే స్మారక షీల్డును, ఆయుధ్ భూషణ్ అవార్డును ఆయన అందుకున్నారు.
ప్రధాన మంత్రి కార్యాలయం
ఏప్రిల్ 24వ తేదీ నాటి ‘మన్ కీ బాత్’ ఆధారం గా రూపొందించిన రెండు క్విజ్ ల కు నమో ఏప్ లో జవాబులు ఇవ్వవలసిందంటూ ప్రజల కు విజ్ఞప్తి చేసిన ప్రధాన మంత్రి
ఏప్రిల్ 24వ తేదీ నాటి ‘మన్ కీ బాత్’  కార్యక్రమం ఆధారం గా రూపొందించిన రెండు క్విజ్ లలో నమో ఏప్  మాధ్యమం ద్వారా పాలుపంచుకోవలసిందంటూ ప్రజల కు ప్రధాన మంత్రి శ్రీ నరేంద్ర మోదీ విజ్ఞప్తి చేశారు. ప్రజలు దీని లో పాలుపంచుకోవడాని కి వీలు గా క్విజ్ యొక్క లింక్ ల ను కూడా శ్రీ నరేంద్ర మోదీ శేర్ చేశారు.
ప్రధాన మంత్రి ఒక ట్వీట్ లో -
‘‘నిన్నటి రోజు న జరిగిన #MannKiBaat  ఆధారం గా నమో ఏప్ లో ఈ సారి ఒకటి కాదు రెండు క్విజ్ ల ను పొందుపరచడమైంది.
వాటిలో ఒకటేమో యావత్తు కార్యక్రమాన్ని గురించి, ఇక రెండోదేమో భారతదేశం లోని వివిధ మ్యూజియాల కు సంబంధించింది.
narendramodi.in/museumquiz
narendramodi.in/mkbquiz
ఈ రెండిటి లో పాల్గొనండి.’’ అని పేర్కొన్నారు.
(
సమాచార, ప్రసార మంత్రిత్వ శాఖ
' సిక్కులతో ప్రధానమంత్రి శ్రీ నరేంద్రమోడీ మరియు అతని ప్రభుత్వానికి ఉన్న ప్రత్యేక అనుబంధం' అనే పుస్తకాన్ని ఆవిష్కరించిన శ్రీ ప్రకాష్ జవదేకర్ శ్రీ హర్దీప్ సింగ్
' సిక్కులతో ప్రధానమంత్రి శ్రీ నరేంద్రమోడీ మరియు అతని ప్రభుత్వానికి ఉన్న ప్రత్యేక అనుబంధం' అనే పుస్తకాన్ని కేంద్ర సమాచార ప్రసారశాఖ మంత్రి శ్రీ ప్రకాష్ జవదేకర్ కేంద్ర పౌరవిమానయాన శాఖ మంత్రి శ్రీ హర్దీప్ సింగ్ తో కలసి ఈరోజు ఆవిష్కరించారు. హిందీ, పంజాబీ మరియు ఆంగ్ల భాషలలో ఈ పుస్తకం విడుదల అయ్యింది.
ఈ సందర్భంగా మాట్లాడిన శ్రీ హర్దీప్ సింగ్ విలువైన పుస్తకాన్ని రూపొందించిన శ్రీ జవదేకర్ మరియు సమాచార పౌర సంబంధాల శాఖను అభినందించారు. శ్రీ గురు నానక్ జి 550వ జన్మదిన ఉత్సవాలను నిర్వహించాలని ఏడాది కిందట కేంద్రం తీసుకున్న చారిత్రాత్మక నిర్ణయాన్ని ఆయన గుర్తుచేశారు. శ్రీ గురునానక్ పేరిట కెనడా మరియు యునైటెడ్ కింగ్డమ్ లలో ఉపన్యాసాలను ఏర్పాటు చేయాలని నిర్ణయించామని కెనడాలో కూడా దీనిని నిర్వహించడానికి సంప్రదింపులు సాగుతున్నాయని ఆయన వివరించారు. తీసుసుకున్న ప్రతి నిర్ణయాన్ని రికార్డు సమయంలో అమలు చేస్తున్నామని ఆయన చెప్పారు. ప్రతి అంశంలో ప్రధానమంత్రి శ్రీ నరేంద్రమోడీ వ్యక్తిగత శ్రద్ధ చూపిస్తున్నారని ఆయన అన్నారు. కర్తర్పూర్ జాతరను ఆయన స్వయంగా ప్రారంభించిన అంశాన్ని మంత్రి గుర్తు చేశారు.
సిక్కుల సంక్షేమం కోసం తీసుకున్న ఇతర ముఖ్య నిర్ణయాలను మంత్రి వివరించారు. లంగార్లకు పన్ను మినహాయింపు ఇవ్వడం, ప్రపంచ వ్యాపిత గుర్తింపు ఇవ్వడానికి శ్రీ హారమందిర్ సాహిబ్ కు ఎఫ్ సిఆర్ఏ రిజిస్ట్రేషన్ సౌకర్యాన్ని కల్పించడం,సిక్కుల కోరిక మేరకు ఆంక్షలను తొలగించడం లాంటి నిర్ణయాలను ప్రభుత్వం తీసుకున్నదని ఆయన వివరించారు.
సుస్థిర అభివృద్ధి, మహిళా సాధికారిత లాంటి అంశాలను అమలు చేయడానికి ప్రభుత్వం కట్టుబడి ఉందన్న మంత్రి గురుమహరాజ్ భావాలను మార్గదర్శకంగా తీసుకుని పనిచేస్తున్నాదని అన్నారు.
కార్యక్రమంలో సమాచార మంత్రిత్వశాఖ కార్యదర్శి శ్రీ అమిత్ ఖరే కూడా పాల్గొన్నారు. శ్రీ గురునానాకదేవ్ జి జన్మదినోత్సవం సందర్బంగా బ్యూరో ఆఫ్ అవుట్ రీచ్ కమ్యూనికేషన్ రూపొందించిన ఈ పుస్తకాన్ని విడుదల చేయడం జరిగింది.
ఈ పుస్తకాన్ని : https://static.pib.gov.in/WriteReadData/userfiles/English.pdf
(
ఆరోగ్య, కుటుంబ సంక్షేమ మంత్రిత్వ శాఖ
189.63 కోట్ల డోసులను దాటిన జాతీయ కొవిడ్-19 టీకా కార్యక్రమం
12-14 ఏళ్ల వారికి 2.97 కోట్లకు పైగా టీకా మొదటి డోసులు
దేశవ్యాప్త క్రియాశీల కేసుల సంఖ్య 19,719
గత 24 గంటల్లో నమోదయిన కొత్త కేసులు 3,275
ప్రస్తుత రికవరీ రేటు 98.74%
వారపు పాజిటివిటీ రేటు 0.78%
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం; జాతీయ కొవిడ్-19 టీకా కార్యక్రమం 189.63 కోట్ల  డోసులను టీకా కార్యక్రమం అధిగమించింది. 2,34,93,473 సెషన్ల ద్వారా ఇది సాధ్యమైంది.
12-14 ఏళ్ల వారికి కొవిడ్-19 టీకాల కార్యక్రమం ఈ ఏడాది మార్చి 16 నుంచి ప్రారంభమైంది. అప్పటి నుంచి ఇప్పటివరకు 2.97 కోట్లకు పైగా  టీకా మొదటి డోసులను వీరికి ఇచ్చారు. 18-59 సంవత్సరాల వారికి ముందు జాగ్రత్త టీకాలను ఏప్రిల్ 10వ తేదీ నుంచి ఇస్తున్నారు.
ఈ రోజు ఉదయం 7 గంటల వరకు ఉన్న తాత్కాలిక సమాచారం ప్రకారం:
|
|
మొత్తం టీకా డోసులు
|
|
ఆరోగ్య సిబ్బంది
|
|
మొదటి డోసు
|
|
10405451
|
|
రెండో డోసు
|
|
10020295
|
|
ముందు జాగ్రత్త డోసు
|
|
4866147
|
|
ఫ్రంట్లైన్ సిబ్బంది
|
|
మొదటి డోసు
|
|
18416275
|
|
రెండో డోసు
|
|
17546101
|
|
ముందు జాగ్రత్త డోసు
|
|
7773368
|
|
12-14 ఏళ్ల వారు
|
|
మొదటి డోసు
|
|
29707359
|
|
రెండో డోసు
|
|
8390978
|
|
15-18 ఏళ్ల వారు
|
|
మొదటి డోసు
|
|
58590473
|
|
రెండో డోసు
|
|
42769308
|
|
18-44 ఏళ్ల వారు
|
|
మొదటి డోసు
|
|
555915849
|
|
రెండో డోసు
|
|
480005191
|
|
ముందు జాగ్రత్త డోసు
|
|
219994
|
|
45-59 ఏళ్ల వారు
|
|
మొదటి డోసు
|
|
202963032
|
|
రెండో డోసు
|
|
188420856
|
|
ముందు జాగ్రత్త డోసు
|
|
684592
|
|
60 ఏళ్లు పైబడినవారు
|
|
మొదటి డోసు
|
|
126896909
|
|
రెండో డోసు
|
|
117401725
|
|
ముందు జాగ్రత్త డోసు
|
|
15336459
|
|
ముందు జాగ్రత్త డోసులు
|
|
2,88,80,560
|
|
మొత్తం డోసులు
|
|
1,89,63,30,362
దేశవ్యాప్త క్రియాశీల కేసుల సంఖ్య 19,719. మొత్తం పాజిటివ్ కేసుల్లో ఇది 0.05 శాతం.
భారతదేశ రికవరీ రేటు 98.74 శాతంగా ఉంది. గత 24 గంటల్లో 3,010 మంది రోగులు కోలుకున్నారు. దీంతో, కోలుకున్న రోగుల సంఖ్య  4,25,47,699 కి పెరిగింది.
గత 24 గంటల్లో 3,275 కొత్త కేసులు నమోదయ్యాయి.
గత 24 గంటల్లో మొత్తం 4,23,430 పరీక్షలు చేశారు. దేశవ్యాప్తంగా ఇప్పటివరకు 83.93 కోట్లకు పైగా  పరీక్షలు నిర్వహించారు.
వారపు పాజిటివిటీ రేటు 0.78 శాతంగా, రోజువారీ పాజిటివిటీ రేటు 0.77 శాతంగా నమోదయ్యాయి.
ప్రధాన మంత్రి కార్యాలయం
రాష్ట్రపతి కుమారుని తో మాట్లాడిన ప్రధాన మంత్రి; రాష్ట్రపతి ఆరోగ్యాన్ని గురించి అడిగి తెలుసుకున్నారు
రాష్ట్రపతి కుమారుని తో ప్రధాన మంత్రి శ్రీ నరేంద్ర మోదీ మాట్లాడారు. రాష్ట్రపతి ఆరోగ్యం ఎలా ఉన్నదీ ఈ సందర్భం లో ఆయన అడిగి తెలుసుకున్నారు. రాష్ట్రపతి క్షేమం గా ఉండాలంటూ ప్రధాన మంత్రి ప్రార్థించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్ -19 ను గుర్తించడం కోసం వేగవంతమైన రక్షణ పరీక్షను అభివృద్ధి చేసిన ఆరోగ్య సంరక్షణ అంకుర సంస్థకు మద్దతు ఇచ్చిన సైన్స్ అండ్ టెక్నాలజీ విభాగం 
కోవిడ్ -19 వేగవంతమైన నిర్ధారణ పరీక్ష చేసే పరికరాన్ని రూపొందించిన పూణెకు చెందిన ఆరోగ్య సంరక్షణ అంకుర సంస్థకు సైన్స్ అండ్ టెక్నాలజీ విభాగం  మద్దతు నిచ్చింది. మాడ్యూల్ ఇన్నోవేషన్స్ కు నిధులు సమకూర్చడంలో భాగంగా, 10 నుంచి 15 నిముషాల్లో కోవిడ్ -19 పరీక్షలు చేసే ఈ పరికరాన్ని రూపొందించారు.
యూ సెన్స్ నుంచి నిరూపితమైన భావనను ఉపయోగించి, ఎన్.సి.ఓ. వి.ఎస్.ఈ.ఎన్.ఎస్.ఈ. ఎస్  ను అభివృద్ధి చేస్తోంది. ఇది మానవ శరీరంలోని కోవిడ్ -19 కి వ్యతరేకంగా ఉత్పత్తి చేయబడిన ప్రతిరోధకాలను గుర్తించడానికి వేగవంతమైన పరీక్షా పరికరం.
ప్రస్తుతం భారతదేశంలో కరోనా కోరలు చాస్తున్న నేపథ్యంలో, మాస్ స్క్రీనింగ్ చేయడం చాలా ప్రాధాన్యతను సంతరించుకుంది. ఈ వేగవంతమైన పరీక్షా పరికరంతో రోగుల్లో సంక్రమణను నిర్థారించడం, రోగులు కోలుకున్నారో లేదో నిర్థారించడం మరియు రోగుల్లో సంక్రమణ దశను కూడా గుర్తించడం సాధ్యమౌతుంది.
రియల్ లైమ్ రివర్స్ ట్రాన్స్క్రిప్షన్ పాలిమరేస్ చైన్ రియాక్షన్  ప్రస్తుత నిర్థారణ పద్ధతి గోల్డ్ స్టాండర్డ్ ఖరీదైనదే కాకుండా, ఎక్కువ సమయం పట్టడం, శిక్షణను అందించడం అవసరం. కానీ ప్రస్తుతం కనిపెట్టిన వేగవంతమైన పరీక్ష తక్కువ ఖర్చుతో సమస్యను మరింత సమర్థవంతంగా నిర్వహించడానికి సహాయపడుతుంది.
ఇది పి.సి.ఆర్. బేస్డ్ కన్ఫర్మేటరీ టెక్నిక్ కు ప్రత్యామ్నాయం కానప్పటికీ, యాంటీబాడీస్ ను గుర్తించడంపై ఆధారపడిన పరీక్షలు వేగంగా మాస్ స్క్రీనింగ్ ల కోసం ప్రపంచవ్యాప్తంగా మోహరించబడుతున్నాయి. ఇవి పరిమిత సంఖ్యంలో పి.సి.ఆర్. యంత్రాల నుంచి భారాన్ని తగ్గించడమే కాకుండా, సూత్రీకరణ కోసం సహాయపడతాయని శాస్త్ర మరియు సాంకేతిక విభాగ కార్యదర్శి ప్రొ. అశుతోష్ శర్మ తెలిపారు.
వైరల్ ఇన్ఫెక్షన్ ప్రారంభమైన తర్వాత మానవ శరీరంలో ఉత్పత్తి అయ్యే ఐ.జి.జి మరియు ఐ.జి.ఎం. ప్రతి నిరోధకాలను గుర్తించడం ఎన్.సి.ఓ. వి.ఎస్.ఈ.ఎన్.ఎస్.ఈ.  పరీక్ష మరియు కోవిడ్ -19 కోసం ప్రత్యేకమైన స్పైక్ ప్రోటీన్లకు వ్యతిరేకంగా పని చేయడాన్ని లక్ష్యంగా పెట్టుకుంటుంది.
ఈ అంకుర సంస్థ జాతీయ ఏజెన్సీల సరైన ధృవీకరణ తర్వాత 2 నుంచి 3 నెలల వ్యవవధిలో పరీక్షలను అమలు చేయడానికి యోచిస్తోంది. భవిష్యత్తులో ఇది కోలుకున్న వ్యక్తులను గుర్తించడానికి మరియు వారికి ప్రధాన విభాగంలో పనిని ఇవ్వడానికి ఇది సహాయపడుతుంది. విమానాశ్రయాలు, రైల్వేస్టేషన్లు, ఆస్పత్రులు మరియు ఇలాంటి అనేక ప్రదేశాల్లో రోగులను మరియు ప్రయాణికులను పరీక్షించడానికి కూడా ఇది ఉపయోగపడుతుంది. తద్వారా భవిష్యత్తులో దీని వ్యాప్తికి అడ్డుకట్ట వేస్తుంది.
దీని సాంకేతికత యొక్క సాధ్యాసాధ్యాలు నిరూపించబడినప్పటికీ, ఉత్పత్తి యొక్క కార్యాచరణను వివరించే ప్రూఫ్ ఆఫ్ కాన్సెప్ట్  మరియు ప్రోటోటైప్ ప్రదర్శించవలసి ఉంది.
(మరిన్ని వివరాల కోసం సంప్రదించండి
సచిన్ దూబే
sachin@moduleinnovations.com
7350840295)
(Visitor Counter : 250
ప్రధాన మంత్రి కార్యాలయం
టేబల్ టెనిస్ మెన్స్ డబల్ లో వెండి పతకాన్ని గెలుచుకొన్నందుకు శ్రీ శరత్కమల్ ను మరియు శ్రీ సత్యన్ జ్ఞానశేఖరన్ ను అభినందించిన ప్రధాన మంత్రి
బర్మింగ్ హమ్ లో నిర్వహిస్తున్న కామన్ వెల్థ్ గేమ్స్  2022 లో టేబల్ టెనిస్ మెన్స్ డబల్ పోటీ లో వెండి పతకాన్ని గెలుచుకొన్నందుకు శ్రీ శరత్ కమల్ కు మరియు శ్రీ సత్యన్ జ్ఞానశేఖరన్ కు ప్రధాన మంత్రి శ్రీ నరేంద్ర మోదీ అభినందనల ను తెలియజేశారు.
ప్రధాన మంత్రి ఒక ట్వీట్ లో -
‘‘టీమ్ వర్క్ కు మరింత శక్తి లభించింది! హుషారైన జట్టు సభ్యులు శ్రీ @sharathkamal1 మరియు శ్రీ @sathiyantt లు మెన్స్ డబల్స్ ఈవెంట్ లో రజత పతకాన్ని గెలుచుకొన్నందుకు సంతోషిస్తున్నాను. ఈ చురుకైన క్రీడాకారుల కు ఇవే శుభాకాంక్ష లు. #Cheer4India’’ అని పేర్కొన్నారు.
(
కార్మిక, ఉపాధికల్పన మంత్రిత్వ శాఖ
బాలిలో జరిగిన జీ20 కార్మిక మరియు ఉపాధి మంత్రుల సమావేశానికి హాజరైన కేంద్ర కార్మిక, ఉపాధి శాఖ మంత్రి శ్రీ భూపేందర్ యాదవ్
బలమైన మరియు స్థిరమైన రికవరీకి కార్మికులకు ఉపాధి పరిస్థితులను మెరుగుపరచడంపై దృష్టి పెట్టాలి: శ్రీ భూపేందర్ యాదవ్
ఈ ఏడాది సెప్టెంబర్ 13, 14 తేదీల్లో ఇండోనేషియాలోని బాలిలో జరిగిన జీ20 కార్మిక మరియు ఉపాధి మంత్రుల సమావేశానికి కేంద్ర కార్మిక, ఉపాధి శాఖ మంత్రి శ్రీ. భూపేందర్ యాదవ్ హాజరయ్యారు.
మంత్రుల సదస్సులో కేంద్ర మంత్రి మాట్లాడుతూ.. మహమ్మారి అనంతర కాలంలో ఉపాధి కల్పన, సామాజిక రక్షణ, నైపుణ్యం మరియు అధికారికీకరణకు సంబంధించి దృఢమైన విధానాలను ప్రోత్సహించడానికి దేశాలు కలిసి రావాల్సిన ప్రాముఖ్యత గురించి వివరించారు.
ఎప్పటికప్పుడు మారుతున్న ప్రస్తుత కాలంలో కీలకమైన ప్రాధాన్యతా రంగాలను ఎంపిక చేసినందుకు ఇండోనేషియాను కేంద్ర మంత్రి ప్రశంసించారు. వాటిలో వికలాంగుల లేబర్ మార్కెట్ ఇంటిగ్రేషన్, కమ్యూనిటీ ఆధారిత వృత్తి శిక్షణను బలోపేతం చేయడం, వ్యవస్థాపకతను ప్రోత్సహించడం మరియు చిన్న మరియు మధ్యతరహా సంస్థలకు  మద్దతు ఇవ్వడం ద్వారా వికలాంగుల స్థిరమైన వృద్ధి మరియు ఉత్పాదకత వంటివి ఉన్నాయి. ఈ రంగాలన్నింటిలో భారతదేశం సాధించిన ఆదర్శప్రాయమైన విజయాల పట్ల కూడా కేంద్ర మంత్రి వివరించారు.అడ్డా కార్మికులకు సామాజిక భద్రత కల్పించడానికి సామాజిక భద్రతా చట్టంలో చేసిన నిబంధనలను ఆయన హైలైట్ చేశారు. భవిష్యత్తు అవసరాలకు అనుగుణంగా స్కిల్ డెవలప్మెంట్ను అభివృద్ధి చేస్తున్నట్లు ఆయన స్పష్టం చేశారు. ఈ సంవత్సరం జీ20 ఎంప్లాయ్మెంట్ వర్కింగ్ గ్రూప్ సమావేశాల నుండి పొందిన అనుభవాలు భారతదేశానికి రాబోయే అధ్యక్ష పదవిలో సహాయపడతాయని అలాగే 21వ శతాబ్దపు పని ప్రపంచానికి చెందిన డైనమిక్ స్వభావం దృష్ట్యా కార్మిక సంక్షేమాన్ని పొందేందుకు తమకు దోహదపడుతుందని ఆయన అన్నారు.
జర్మనీ, సింగపూర్, యూఏఈ, సౌదీ అరేబియా, నెదర్లాండ్స్, తుర్కియా వంటి దేశాలతో కేంద్ర మంత్రి పలు ద్వైపాక్షిక సమావేశాలు కూడా నిర్వహించారు. ఈ సమావేశాలన్నింటిలోనూ భారత్కు చేపట్టనున్న అధ్యక్ష పదవి మరియు విస్తృత ప్రాధాన్యతల గురించి మంత్రి వివరించారు. మన లక్ష్యాల సాధనకు ఆ దేశాలు మరియు సంస్థల మద్దతును కోరారు. వలసలు మరియు చలనశీలత ఒప్పందం, సామాజిక భద్రతా ఒప్పందంపై సంతకం చేయవలసిన అవసరం, అంతర్జాతీయ కార్మికులకు సామాజిక భద్రతను నిర్ధారించడానికి హైలైట్ చేయబడ్డాయి.
ఇండోనేషియా కార్మికశాఖ మంత్రి హెచ్ఈ ఇడా ఫౌజియా ఏర్పాటు చేసిన స్వాగత విందుకు కూడా కేంద్ర మంత్రి హాజరయ్యారు. జీ20కి చెందిన రెండు ప్రముఖ ఎంగేజ్మెంట్ గ్రూపులు బి20 - ఎల్20 సంయుక్త ప్రకటనను కూడా వీక్షించారు.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో వరుసగా 37వరోజు కొత్త కేసులకంటే కోలుకున్నవారే అధికం
తగ్గుదలబాటలో రోజువారీ పాజిటివ్ కే సులు, మరణాలు
వరుసగా రెండో రోజు కూడా కొత్తగా నమోదైన పాజిటివ్ కేసులు 50 వేల లోపే ఉన్నాయి. గడిచిన 24 గంటలలో 45,903 మంది కోవిడ్ పాజిటివ్ గా నమోదయ్యారు. కోవిడ్ ను గుర్తెరిగి అనుసరించాల్సిన ప్రవర్తనగురించి ప్రజలలో చైతన్యం తెచ్చే ’జన్ ఆందోళన్’ తగిన ఫలితాలనిస్తున్నట్టు రుజువు చేస్తూ రోజువారీ కొత్త కేసులు తగ్గుదలబాటలో సాగుతున్నాయి. అదే విధంగా కొత్త కేసులకంటే కోలుకుంటున్నవారే ఎక్కువగా ఉంటున్న ధోరణి వరుసగా 37వ రోజు కూడా కొనసాగింది. గడిచిన 24 గంటలలో 48,405 మంది కోలుకున్నారు.
చికిత్స పొందుతూ ఉన్నవారి సంఖ్య క్రమంగా తగ్గుతూ ఉంది. భారత్ లో ప్రస్తుతం చికిత్సలో ఉన్న కోవిడ్ బాధితుల సంఖ్య 5.09 లక్షలు. ఇది మొత్తం పాజిటివ్ కేసులలో5.95% మాత్రమే. ప్రస్తుతం కోవిడ్ చికిత్సపొందుతూ ఉన్న వారు దేశవ్యాప్తంగా 5,09,673 మంది ఉన్నారు.
కోలుకుంటున్నవారి సంఖ్య పెరగటంతోబాటు కోలుకుంటున్న శాతం కూడా ఎక్కువైంది. కొత్తకేసులకంటే ఎక్కువమంది కోలుకోవటం కూడా ఇందుకు కారణం. ప్రస్తుతం కోలుకున్నశాతం 92.65% కాగా మొత్తం కోలుకున్నవారి సంఖ్య 79,17,373. కోలుకున్నవారికీ, ఇంకా చికిత్సలో ఉన్నవారికీ మధ్య తేడా 74,07,700 గా నమోదైంది.
కొత్త కేసులు తక్కువగా నమోదవుతున్నకొద్దీ భారత్ లో మొత్తం కోవిడ్ కేసుల ఎదుగుదల కూడా మందగించింది. కేంద్ర ప్రభుత్వం కోవిడ్ పరీక్షల పెంపు పట్ల పట్టుదలతో ఉండటం, రాష్ట్రాలు అందుకు అనుగుణంగా సహకరిస్తూ ఉండటం వలన పాజిటివ్ కేసులు తగ్గుతూ వస్తున్నాయి. మొత్తం పరీక్షలలో పాజిటివిటీ ఈరోజు 7.19% కి తగ్గింది.
కొత్తగా కోలుకున్నవారిలో 79% మంది కేవలం 10 రాష్టాలలోనే కేంద్రీకృతమైనట్టు వెల్లడైంది. కేరళలో అత్యధికంగా ఒకేరోజు 8232 మంది కొలుకున్నారు. 6853 మంది కోలుకున్న మహారాష్ట్ర రెండో స్థానంలో ఉంది.
కొత్తగా పాజిటివ్ గా నిర్థారణ అయినవారిలో 79% మంది 10రాష్ట్రాలలో నమోదుకాగా, ఢిల్లీలో నిన్న అత్యధికంగా 7745 పాజిటివ్ కేసులు వచ్చాయి. ఆ తరువాత 5585 కేసులతో మహారాష్ట్ర రెండో స్థానంలోను, 5585 కేసులతో కేరళ మూడో స్థానంలోను ఉన్నాయి.
గత 24 గంటలలో 490 మంది కోవిడ్ కారణంగా మరణించారు. అయితే, మరణాల సంఖ్య క్రమంగా తగ్గుతూ వస్తోంది. 500 కంటే తక్కువ మరణాలు వరుసగా నమోదవుతున్నాయి.
ఈ 490 మరణాలలో దాదాపు 81% మరణాలు 10 రాష్ట్రాలలోనే సంభవించాయి. గత 24 గంటలలో నమోదైన మరణాలలో నాలుగో వంతుకు పైగా  కేవలం మహారాష్ట్రలోనే  నమోదయ్యాయి. ఢిల్లీలో 77 మంది, పశ్చిమ బెంగాల్ లో 59 మంది మరణించారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
సీనియర్ సిటిజన్లకు వరం ' పెన్షన్ చెల్లింపు ఆర్డర్ ' :డాక్టర్ జితేంద్ర సింగ్
ఇటీవల ప్రవేశపెట్టిన ఎలక్ట్రానిక్ ' పెన్షన్ చెల్లింపు ఆర్డర్ '  విధానం వల్ల సీనియర్ సిటిజన్లకు అనేక ప్రయోజనాలు కలుగుతాయని కేంద్ర ఈశాన్య ప్రాంతాల అభివృద్ధి, సిబ్బంది, ప్రజాఫిర్యాదులు,అణుశక్తి, అంతరిక్ష వ్యవహారాలశాఖ  మంత్రి డాక్టర్ జితేంద్ర సింగ్ పేర్కొన్నారు.
సిబ్బంది వ్యవహారాల మంత్రిత్వ శాఖలో ఇటీవల ప్రవేశపెట్టిన వినూత్న సంస్కరణలను మంత్రి వివరించారు.సిబ్బంది వ్యవహారాల మంత్రిత్వ శాఖలోని పెన్షన్ల శాఖకు సీనియర్ సిటిజన్ల నుంచి పెన్షన్ ఆర్డర్లపై అనేక ఫిర్యాదులు అందేవని ఆయన చెప్పారు. తమ పెన్షన్ చెల్లింపు ఆర్డర్లు కనిపించడంలేదంటూ వారు శాఖకు ఫిర్యాదు చేసేవారని ఆయన అన్నారు. దీనివల్ల సీనియర్ సిటిజన్లు అనేక ఇబ్బందులను ఎదుర్కోవలసి వచ్చేదని అన్నారు. తమ శాఖ ప్రవేశపెట్టిన ఎలక్ట్రానిక్ ' పెన్షన్ చెల్లింపు ఆర్డర్ 'వల్ల ఈ సమస్యలు పరిష్కారం అయ్యాయని మంత్రి తెలిపారు. దీనివల్ల పదవీవిరమణ చేస్తున్న అధికారులు తమకు రావలసిన రావలసిన ప్రయోజనాలను పొందుతున్నారని అన్నారు.
డిజిటలైజేషన్ కు ప్రధానమంత్రి నరేంద్ర మోడీ ఇస్తున్న ప్రాధాన్యతను డాక్టర్ జితేంద్ర సింగ్ ప్రశంసించారు. డిజిటలైజేషన్ కు గత ఆరు సంవత్సరాలుగా ప్రాధాన్యత పెరిగిందని, ప్రస్తుతం 80 శాతం కేంద్ర ప్రభుత్వ మంత్రిత్వ శాఖలు తమ కార్యకలాపాలను ఈ - ఆఫీస్ ద్వారా నిర్వహిస్తున్నాయని అన్నారు. కోవిడ్ వల్ల ఎదురైన సమస్యలను అధిగమించి
ఎలక్ట్రానిక్ ' పెన్షన్ చెల్లింపు ఆర్డర్ ' కు రూపకల్పన చేసిన పెన్షన్ల విభాగ సిబ్బందిని మంత్రి అభినందించారు. దీనివల్ల కోవిడ్ సమయంలో పదవీవిరమణ చేసిన అధికారులు ఇబ్బందులు లేకుండా పెన్షన్ చెల్లింపు ఆర్డర్ పత్రాలను పొందారని మంత్రి అన్నారు. ఈ విధానం అమలులో లేకపోతే వారు స్వయంగా వెళ్లి పెన్షన్ చెల్లింపు ఆర్డర్ పత్రాలను తీసుకోవలసి వచ్చేది. కోవిడ్ వల్ల పెన్షనర్లు ఎదుర్కొంటున్న ఇబ్బందులను గుర్తించి గడువు కంటె ముందుగానే ఈ పద్దతిని ప్రవేశ పెట్టారని మంత్రి వివరించారు.
దీని ప్రకారం సిజిఎ  జారీ చేసే పిఎఫ్ఎంఎస్ వ్యవస్థ ను డిజి-లాకర్తో అనుసంధానం చేయాలని పెన్షనర్ల సంక్షేమ శాఖ నిర్ణయించింది. ఇది పింఛనుదారుడు డిజి-లాకర్ ఖాతా నుండి తన పిపిఓ యొక్క తాజా కాపీని తక్షణ ముద్రణ పొందటానికి అనుమతిస్తుంది.
పెన్షనర్లు ఎదుర్కొంటున్న సమస్యలను పరిష్కరించడానికి అనేక చర్యలను తీసుకుంటున్నామని మంత్రి తెలిపారు. పెరుగుతున్న పెన్షనర్ల సంఖ్యను దృష్టిలో ఉంచుకుని వారి జీవన ప్రమాణాలను మెరుగు పరచి సమస్యలను లేకుండా జీవించడానికి సంస్కరణలను తీసుకుని వస్తున్నామని అన్నారు. దీనిలో భాగంగా పదవీ విరమణ చేసిన తరువాత అర్ధవంతమైన జీవితాన్ని ఎలా గడపాలి, సీనియర్ సిటిజన్ల సేవలను అనుభవాలను సమాజ శ్రేయస్సు కోసం ఎలా వినియోగించుకోవాలి అన్న అంశాలపై సదస్సులు నిర్వహిస్తూ కౌన్సెలింగ్ తరగతులను నిర్వహిస్తున్నామని డాక్టర్ జితేంద్ర సింగ్ వివరించారు.
ప్రధాన మంత్రి కార్యాలయం
సర్దార్ సరోవర్ డ్యాం చలిత విద్యుద్దీప వ్యవస్థను ప్రారంభించిన ప్రధాని మోదీ
ఐరాస అధికారిక భాషలన్నింటిలో ఐక్యత విగ్రహం వెబ్సైట్ ఆవిష్కరణ
కేవాడియా మొబైల్ యాప్ ఆవిష్కరణ
'యూనిటీ గ్లో గార్డెన్' ప్రారంభం, సందర్శన
సర్దార్ సరోవర్ డ్యాం అందాన్ని రెట్టింపు చేసే చలిత విద్యుద్దీప వ్యవస్థను ప్రధాని శ్రీ నరేంద్ర మోదీ ప్రారంభించారు. ఐరాస అధికారిక భాషలన్నింటిలో ఐక్యత విగ్రహం వెబ్సైట్ను, 'యూనిటీ గ్లో గార్డెన్'లో కేవాడియా మొబైల్ యాప్ను కూడా ప్రధాని ఆవిష్కరించారు. తర్వాత, 'కాక్టస్ గార్డెన్'ను ప్రారంభించి, సందర్శించారు.
సర్దార్ సరోవర్ డ్యాంకు డైనమిక్ లైటింగ్ వ్యవస్థ
'యూనిటీ గ్లో గార్డెన్'
3.61 ఎకరాల్లో విస్తరించిన ప్రత్యేకమైన థీమ్ పార్క్ ఇది. రాత్రి విహారపు ఆనందాన్ని అనుభవించేందుకు పర్యాటకులకు స్వాగతం పలికేలా అన్ని హంగులను ఇక్కడ తీర్చిదిద్దారు.
'కాక్టస్ గార్డెన్'
ఇందులో, 17 దేశాల నుంచి తెప్పించిన చెందిన 450 జాతులకు చెందిన దాదాపు 6 లక్షల మొక్కలున్నాయి. వీటిలో, 25 ఎకరాల్లో 1.9 లక్షల ఎడారి మొక్కలు కూడా ఉన్నాయి.
^^^^
(
ప్రధాన మంత్రి కార్యాలయం
నాసిక్-శిర్ డీ హైవే లో జరిగిన ఒక ప్రమాదం కారణం గా ప్రాణనష్టం సంభవించినందుకుసంతాపాన్ని తెలిపిన ప్రధాన మంత్రి
బాధితుల కు పిఎమ్ఎన్ఆర్ఎఫ్ నుండి పరిహారాన్ని ప్రకటించారు
నాసిక్-శిర్ డీ హైవే లో జరిగిన ఒక ప్రమాదం ప్రాణనష్టాని కి దారి తీసినందుకు ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. బాధితుల కు ప్రధాన మంత్రి జాతీయ సహాయ నిధి  నుండి పరిహారాన్ని కూడా శ్రీ నరేంద్ర మోదీ ప్రకటించారు.
ప్రధాన మంత్రి కార్యాలయం ఒక ట్వీట్ లో -
‘‘నాసిక్-శిర్ డీ హైవే లో జరిగిన ఒక ప్రమాద ఘటన ప్రాణనష్టాని కి దారితీయడం తో దు:ఖం కలిగింది. ఈ ఘటన లో ప్రియతముల ను కోల్పోయిన కుటుంబాల కు ఇదే నా సంతాపం. ఈ ప్రమాదం లో గాయపడిన వ్యక్తులు త్వరగా పున: స్వస్థులు అగుదురు గాక. ఈ దుర్ఘటన లో ప్రాణాల ను కోల్పోయిన వ్యక్తుల యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి 2 లక్షల రూపాయల వంతున పరిహారాన్ని ఇవ్వడం జరుగుతుంది. గాయపడిన వ్యక్తుల కు 50,000 రూపాయల వంతున అందజేయడం జరుగుతుంది: ప్రధాన మంత్రి శ్రీ నరేంద్ర మోదీ’’ అని పేర్కొంది.
(
ప్రధాన మంత్రి కార్యాలయం
అడోబ్ ప్రెసిడెంట్ మరియు సి.ఈ.ఓ. శ్రీ శంతను నారాయణ్ తో సమావేశమైన - ప్రధానమంత్రి
ప్రధానమంత్రి శ్రీ నరేంద్ర మోదీ ఈరోజు అడోబ్ ప్రెసిడెంట్ మరియు సి.ఈ.ఓ. శ్రీ శంతను నారాయణ్ ని కలిశారు.
భారతదేశంలో ప్రస్తుతం అడోబ్ తో కొనసాగుతున్న సహకారం, భవిష్యత్తు పెట్టుబడి ప్రణాళికలపై వారు చర్చించారు. భారతదేశ ప్రధాన కార్యక్రమం డిజిటల్ ఇండియా తో పాటు, ఆరోగ్యం, విద్య, పరిశోధన, అభివృద్ధి వంటి రంగాల్లో ఆధునిక సాంకేతికతలను ఉపయోగించడంపై కూడా వారు చర్చలు జరిగాయి.
ప్రధాన మంత్రి కార్యాలయం
మహిళలహాకీ లో ఒక పతకాన్ని మనం కొద్దిలో చేజార్చుకున్నాం, అయితే ఈజట్టు ‘న్యూ ఇండియా’ స్ఫూర్తి కి అద్దం పడుతోంది: ప్రధాన మంత్రి
మహిళల హాకీ లో ఒక పతకాన్ని మనం కొద్దిలో చేజార్చుకున్నాం; అయితే ‘‘మనదైన అత్యుత్తమ ప్రతిభ ను కనబరిచి సరికొత్త సీమల లో ప్రవేశించడం’’ అనే ‘న్యూ ఇండియా’ తాలూకూ స్ఫూర్తి కి ఈ జట్టు అద్దం పట్టింది అని ప్రధాన మంత్రి శ్రీ నరేంద్ర మోదీ అన్నారు. టోక్యో ఒలింపిక్స్ 2020 లో మన మహిళల హాకీ జట్టు ఇచ్చిన గొప్ప ప్రదర్శన ను మనం ఎల్లప్పటికీ జ్ఞాపకం పెట్టుకుంటాం అని కూడా ఆయన అన్నారు.
మహిళల హాకీ లో ఒక పతకాన్ని గెలుచుకోవడాన్ని మనం కొద్దిలో కోల్పోయాం; అయితే, ఈ జట్టు ‘‘మనదైన అత్యుత్తమ ప్రతిభ ను కనబరిచి సరికొత్త సీమల లో ప్రవేశించడం’’ అనే ‘న్యూ ఇండియా’ తాలూకూ స్ఫూర్తి కి అద్దం పడుతోంది. మరింత ముఖ్యం అయిన విషయం ఏమిటి అంటే అది #Tokyo2020 లో వారి సాఫల్యం భారతదేశం యువ పుత్రికల కు హాకీ ని ఎంచుకొని, ఆ క్రీడ లో రాణించాలి అనే ప్రేరణ ను అందిస్తుంది అనేదే. ఈ జట్టు ను చూస్తే గర్వం గా ఉంది ’’ అని ప్రధాన మంత్రి అనేక ట్వీట్ లలో పేర్కొన్నారు.
మైనారిటీ వ్యవహారాల మంత్రిత్వ శాఖ
హజ్ విధానం
భారతీయ యాత్రికుల కోసం సురక్షితమైన, సౌకర్యవంతమైన హజ్ తీర్థయాత్రను అందిచడానికి, ప్రభుత్వం తగు చర్యలు తీసుకుంటోంది. భారత్, సౌదీ అరేబియాలలో హజ్ యాత్రికుల భద్రత, ప్రయాణం, బస, శ్రేయస్సు కోసం వివిధ భాగస్వామ్య పక్షాల వారి సన్నిహిత సమన్వయంతో విస్తృతమైన ఏర్పాట్లు చేస్తుంది. ఇందులో భాగంగా పౌర విమానయాన మంత్రిత్వ శాఖ, ఆరోగ్య మరియు కుటుంబ సంక్షేమ మంత్రిత్వ శాఖ, రాష్ట్ర కేంద్రపాలిత ప్రాంతాల హజ్ కమిటీలు, హజ్ కమిటీ ఆఫ్ ఇండియా, విదేశీ వ్యవహారాల మంత్రిత్వ శాఖలు జెడ్డాలోని భారత కాన్సులేట్ జనరల్ ఈ దిశగా సమన్వయంతో విశేషంగా కృషి చేస్తున్నాయి. ఈ సంవత్సరం హజ్ యాత్ర- 2023 కోసం.. సన్నద్ధతను మంత్రిత్వ శాఖ చాలా ముందుగానే ప్రారంభించింది. పైన పేర్కొన్న వాటాదారులతో హజ్ నిర్వహణపై వివిధ ఇంటరాక్టివ్ సెషన్లను కూడా ఏర్పాటు చేసింది. యాత్రికుల ఎంపిక కోసం సరసమైన ఆన్లైన్ ప్రక్రియతో సహా అవసరమైన అన్ని సౌకర్యాలు టైమ్లైన్లో అందుబాటులో ఉండేలా నిర్ధారించారు. వాటాదారుల కోసం హజ్ యాత్ర -2023కి సంబంధించిన వివరణాత్మక మార్గదర్శకాలు కూడా 06.02.2023న ఖరారు చేసి జారీ చేయబడ్డాయి. వీటిని ఈ క్రింది లింక్ ద్వారా యాక్సెస్ చేయవచ్చు.
https://www.minorityaffairs.gov.in/sites/default/files/HAJ-policy.pdf
హజ్ కమిటీ ఆఫ్ ఇండియా ద్వారా హజ్-2023 దరఖాస్తు ఉచితంగా చేయబడింది, వీఐపీలు/ ప్రముఖుల కోసం విచక్షణ కోటా రద్దు చేయబడింది. మహిళా యాత్రికులు, శిశువులు, దివ్యాంగులు మరియు వృద్ధుల కోసం ప్రత్యేక ఏర్పాట్లు చేయబడుతున్నాయి. ఈ సమాచారాన్ని కేంద్ర మైనారిటీ వ్యవహారాల మంత్రి శ్రీమతి స్మృతి జుబిన్ ఇరానీ ఈరోజు లోక్సభకు ఇచ్చిన ఒక లిఖితపూర్వకంగా సమాధానంలో తెలిపారు.